În urmării doi ani după începerea războiului polono-sovietic, controlul asupra Vilniusului și a regiunii învecinate s-a schimbat de mai multe ori. În 1919, teritoriul a fost ocupat pentru scurtă vreme de Armata Roșie, care a înfrânt milițiile locale lituaniene și belaruse, dar imediat rușii au fost respinși de armata poloneză. În 1920, regiunea Vilniusului a fost ocupată pentru a doua oară de Armata Roșie. Totuși, când Armata Roșie a fost înfrântă în Bătălia de la Varșovia, sovieticii au hotărât să predea orașul lituanienilor. Războiul polono-lituanian a izbuncit când forțele celor două țări s-au ciocnit pentru controlul regiunii Suwałki pe 26 august 1920. Liga Națiunilor a intervenit și a organizat negocieri în Suwałki. Liga Națiunilor a negociat o încetare a focului, care a fost semnată pe 7 octombrie 1920, lăsând Vilniusul în Lituania. Acordul de la Suwałki ar fi trebuit să intre în vigoare la 10 octombrie 1920, la ora 12:00.